ओ लेट बे-शक्क होई गेदा हा पर दफ्तर रोज लेट पुज्जने आले सुपरिनटैंडैण्ट कन्ने फी बी ओदी झत होई गेई। उन्न अगड़े बधियै नमस्ते कीती। नमस्ते दा जवाब सुप्रिनडैन्डैन्ट ने-"नईं। अजें प्रपोजल वापस नईं आया।" दे शब्दें च दित्ता ते दूरा तोड़ी हत्थ ल्हांदा उठी गेआ। ओ किश चिर सुपरिनटैंडैन्ट दे हिलदे हत्था गी दिखदा रेआ ते फी मुस्कांदा-मुस्कांदा रेलिंग उप्पर आई बैठा ते जोरा-जोरा ने लत्तां ल्हान लगी पेआ।